Diari Oficial de la Generalitat Valenciana


Sumari del DOGV 9835, del 24-04-2024 (2024/3376)

RESOLUCIÓ de 16 d'abril de 2024, del conseller d'Educació, Universitats i Ocupació, d'inclusió en el pressupost de 2024 del projecte d'inversió EC345 «Construcció de nova planta. Centres Labora» en el capítol VI del subprograma 322C04, Inserció laboral.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9835

Data del DOGV
:   24-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3376


Data del document
:   16-04-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 16 d'abril de 2024, del conseller d'Educació, Universitats i Ocupació, d'inclusió en el pressupost de 2024 del projecte d'inversió EC345 «Construcció de nova planta. Centres Labora» en el capítol VI del subprograma 322C04, Inserció laboral. [2024/3376]  
En el pressupost de Labora, aprovat per la Llei 9/2022, de 30 de desembre, de pressupostos de la Generalitat per a l'exercici 2023, constava el projecte d'inversió EC345 «Construcció nova planta. Centres Labora».  
D'altra banda, en el pressupost de LABORA, Servei Valencià d'Ocupació i Formació, aprovat per la Llei 8/2023, de 27 de desembre, de pressupostos de la Generalitat per a l'exercici 2024, no figura en el capítol VI Inversions reals del subprograma 322C04 Inserció laboral, el projecte d'inversió EC345 per a atendre els compromisos de la finalització de l'obra de construcció del nou Espai Labora de Meliana CNMY21/1A1A/6 en l'exercici 2024 comptabilitzada en l'expedient plurianual núm. 49698999540024601184714 per import d'1.431.780,00 euros.  
En conseqüència, el secretari autonòmic d'Ocupació, director general de Labora proposa una modificació pressupostària consistent en la inclusió en el pressupost de 2024 de Labora del projecte d'inversió EC345D «Construcció nova planta. Centres Labora», dins del capítol VI, «Inversions reals», del subprograma pressupostari 322C04, Inserció laboral, finançada amb fons del Servici Públic d'Ocupació Estatal. Modernització TE22000036 per al seu adequat seguiment comptable.  
  
Vist l'informe de la Intervenció Delegada en Labora, de data 4 d'abril de 2024, tenint en compte el que es disposa en l'article 39 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions,;en els articles 8.4, 24) i 26.1.a) de la Llei 8/2023, de 27 de desembre, de pressupostos de la Generalitat per a l'exercici 2024, i els articles 27.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat, el Decret 216/2020, de 29 de desembre, del Consell, d'aprovació del Reglament d'organització i règim jurídic de Labora Servei Valencià d'Ocupació i Formació, l'article 106 de Llei 27/2018, de 27 de desembre, en el qual es modifica el punt 1 del capítol I de la Llei 3/2000, de 17 d'abril, per la qual es crea Labora Servei Valencià d'Ocupació i Formació, el Decret 12/2023, de 20 de juliol, del president de la Generalitat, pel qual determina les secretaries autonòmiques de l'Administració del Consell, i en el Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, resolc:  
  
  
Primer i únic  
Aprovar la modificació pressupostària consistent en la inclusió en el pressupost de 2024 de Labora del projecte d'inversió EC345 «Construcció nova planta. Centres Labora», dins del capítol VI, «Inversions reals» del subprograma pressupostari 322C04, Inserció laboral, finançada amb fons del Servici Públic d'Ocupació Estatal. Modernització TE22000036.  
  
  
València, 16 d'abril de 2024.- El conseller d'Educació, Universitats i Ocupació: José Antonio Rovira Jover.